
[bookmark: TextBodyBegin]Euroopa Parlament,
–	võttes arvesse Petr Bystroni puutumatuse äravõtmise taotlust, mis saadi Saksamaa Liitvabariigi justiitsministeeriumilt 27. augusti 2024. aasta kirjaga, milles edastati Müncheni esimese astme kohtu juures tegutseva peaprokuröri taotlus seoses Müncheni ringkonnakohtus poolelioleva kriminaalmenetlusega ja millest teatati täiskogu istungil 16. septembril 2024,
–	olles 29. jaanuaril 2025 vastavalt kodukorra artikli 9 lõikele 6 kuulanud ära Petr Bystroni selgitused ja võttes arvesse tema poolt ärakuulamisel esitatud dokumente,
–	võttes arvesse protokolli nr 7 (Euroopa Liidu privileegide ja immuniteetide kohta) artikleid 8 ja 9 ning otsestel ja üldistel valimistel Euroopa Parlamendi liikmete valimist käsitleva 20. septembri 1976. aasta akti artikli 6 lõiget 2,
–	võttes arvesse Euroopa Liidu Kohtu 21. oktoobri 2008. aasta, 19. märtsi 2010. aasta, 6. septembri 2011. aasta, 17. jaanuari 2013. aasta, 19. detsembri 2019. aasta ja 5. juuli 2023. aasta otsuseid[footnoteRef:1], [1:  	Kohtuotsus, Euroopa Kohus, 21. oktoober 2008, Marra vs. De Gregorio ja Clemente, C‑200/07 ja C‑201/07, ECLI:EU:C:2008:579; kohtuotsus, Üldkohus, 19. märts 2010, Gollnisch vs. parlament, T‑42/06, ECLI:EU:T:2010:102; kohtuotsus, Euroopa Kohus, 6. september 2011, Patriciello, C‑163/10, ECLI: EU:C:2011:543; kohtuotsus, Üldkohus, 17. jaanuar 2013, Gollnisch vs. parlament, T‑346/11 ja T‑347/11, ECLI:EU:T:2013:23; kohtuotsus, Euroopa Kohus, 19. detsember 2019, Junqueras Vies, C‑502/19, ECLI:EU:C:2019:1115; kohtuotsus, Üldkohus, 5. juuli 2023, Puigdemont i Casamajó jt vs. parlament, T‑272/21, ECLI:EU:T:2023:373.] 

–	võttes arvesse Saksamaa Liitvabariigi põhiseaduse artiklit 46,
–	võttes arvesse kodukorra artikli 5 lõiget 2, artikli 6 lõiget 1 ja artiklit 9,
–	võttes arvesse õiguskomisjoni raportit (A10‑0030/2025),
A.	arvestades, et Müncheni esimese astme kohtu juures tegutsev peaprokurör on taotlenud Euroopa Parlamendi liikme Petr Bystroni puutumatuse äravõtmist seoses talle Saksamaa karistusseadustiku paragrahvi 86a alusel ja seoses kõnealuse seadustiku artikliga 86 esitatud süüdistustega, mille kohaselt ta väidetavalt kasutas põhiseadusevastase ja terroristliku organisatsiooni sümbolit;
[bookmark: _GoBack]B.	arvestades, et taotluses märgitakse, et pärast seda, kui 12. juulil 2022 vabastati ametist Ukraina suursaadik Saksamaal, avaldas Petr Bystron väidetavalt oma Twitteri kontol fotomontaaži, mis koosnes varem kõrgel avalikul ametikohal töötanud isikute piltide väljalõigetest, kusjuures kõigil neist on parem või vasak käsi enda ette sirutanud, sõrmed koos; arvestades, et avaldatud fotomontaažile on lisatud fraas: „Nägemist […]! Saksa poliitikud lehvitavad hüvastijätuks!“[footnoteRef:2]; arvestades, et Petr Bystronit süüdistati selles, et ta pidi vähemalt möönma võimalust, et objektiivsele Twitteri sõnumiplatvormi kasutajale jätab see fotomontaaž mulje, et fotol nähtava käehoiuga soovitakse kujutada nn Hitleri‑tervitust, st tervitusviisi, mida kasutas natsirežiim; arvestades, et Petr Bystronile esitati süüdistus põhiseadusevastaste ja terroristlike organisatsioonide sümbolite levitamises või kasutamises Saksamaal; [2:  	Originaali eestikeelne tõlge.] 

C.	arvestades, et pärast uurimise läbiviimist esitasid pädevad asutused Peter Bystroni puutumatuse äravõtmise taotluse Saksamaa Liidupäevale, mille liige ta sel ajal oli; arvestades, et Saksamaa Liidupäev võttis tema puutumatuse ära 7. septembril 2023;
D.	arvestades, et Petr Bystron valiti Euroopa Parlamenti 2024. aasta Euroopa Parlamendi valimistel; arvestades, et pärast lõpliku valimistulemuse väljakuulutamist peatasid pädevad asutused 9. juuli 2024. aasta otsusega ajutiselt tema suhtes algatatud kriminaalmenetluse ja esitasid puutumatuse äravõtmise taotluse;
E.	arvestades, et väidetava süüteo toimepanemise ajal ei olnud Petr Bystron Euroopa Parlamendi liige;
F.	arvestades, et väidetav süütegu ja sellele järgnenud puutumatuse äravõtmise taotlus ei ole seotud Petr Bystroni kui parlamendiliikme kohustuste täitmisel avaldatud arvamuste ega antud häältega protokolli nr 7 (Euroopa Liidu privileegide ja immuniteetide kohta) artikli 8 tähenduses;
G.	arvestades, et protokolli nr 7 (Euroopa Liidu privileegide ja immuniteetide kohta) artikli 9 esimese lõigu punktis a on sätestatud, et Euroopa Parlamendi liikmetel on oma riigi territooriumil samasugune immuniteet nagu selle riigi parlamendi liikmetel;
H.	arvestades, et Saksamaa Liitvabariigi põhiseaduse artikli 46 lõigetes 2, 3 ja 4 on sätestatud järgmine:
„2)	Liidupäeva liiget võib karistatava süüteo eest vastutusele võtta või vahistada ainult Liidupäeva nõusolekul, välja arvatud juhul, kui ta tabatakse õiguserikkumiselt või teo toimepanemisele järgneva päeva jooksul.
3)	Liidupäeva nõusolek on vajalik ka igasuguse muu Liidupäeva liikme vabaduse piiramise puhul või Liidupäeva liikme suhtes artikli 18 alusel menetluse alustamiseks.
4)	Kõik Liidupäeva liikme suhtes algatatud kriminaalmenetlused ja kõik artikli 18 alusel algatatud menetlused, kinnipidamised ning muus vormis isiku vabaduse piiramine tuleb Liidupäeva nõudmisel lõpetada.“;
I.	arvestades, et parlamentaarse puutumatuse eesmärk on kaitsta Euroopa Parlamenti ja selle liikmeid kohtumenetluse eest, milles käsitletakse parlamendiliikme kohustuste täitmisel tehtud tegusid, mida ei saa neist kohustustest eristada;
J.	arvestades, et kodukorra artikli 5 lõike 2 kohaselt ei ole parlamendiliikme puutumatus parlamendiliikme isiklik eesõigus, vaid parlamendi kui terviku ja selle liikmete sõltumatuse tagatis;
K.	arvestades, et Euroopa Parlament ei ole selle juhtumi puhul leidnud tõendeid fumus persecutionis’e kohta, s.t puuduvad faktilised asjaolud, mis viitaksid sellele, et kohtumenetluse tegelik eesmärk on kahjustada tema kui Euroopa Parlamendi liikme poliitilist tegevust;
L.	arvestades, et esiteks ei saa Euroopa Parlamenti võrdsustada kohtuga ja teiseks ei tohi parlamendiliiget pidada puutumatuse äravõtmise menetluse raames süüdistatavaks[footnoteRef:3]; [3:  	Kohtuotsus, Üldkohus, 30. aprill 2019, Briois vs. parlament, T‑214/18, ECLI:EU:T:2019:266.] 

1.	otsustab Petr Bystroni puutumatuse ära võtta;
2.	teeb presidendile ülesandeks edastada käesolev otsus ja vastutava parlamendikomisjoni raport viivitamata Saksamaa Liitvabariigi pädevale ametiasutusele ja Petr Bystronile.

